open-index/open-wikipedia-markdown huggingface dataset:
Uniwersytet Ekonomiczny we Wrocławiu

náhľad|Budovy Ekonomickej univerzity vo Vroclave (2018)
**Uniwersytet Ekonomiczny we Wrocławiu** (doslova *Ekonomická univerzita vo Vroclave*) patrí medzi štátne univerzity situované vo Vroclave v Poľsku. Univerzita bola založená v roku 1947, sprvoti ako súkromná Vysoká obchodná škola (), neskôr, po znárodnení v roku 1954, niesla univerzita názov Vysoká škola ekonomická (). V októbri  1974 bola univerzita pomenovaná po známom poľskom ekonómovi Oskarovi Lange, avšak jeho meno sa nikdy nezobrazilo v anglickej verzii názvu univerzity. V roku 2008 bolo meno ekonóma z názvu vyňaté a univerzita od vtedy nesie súčasný názov Ekonomická univerzita vo Vroclave.

Od roka 2005 na univerzite študuje približne 21&nbsp;000 študentov, vrátane diaľkových študentov, v pracovnom pomere je 638 vyučujúcich, vrátane 137 profesorov.

Podstatná časť univerzity, takzvaný kampus (3 zo 4 fakúlt), sa nachádza na Komandorskej ulici v úzkej blízkosti centra Vroclavu. Štvrtá fakulta Regionálnej ekonómie a turizmu je situovaná v meste Jelenia Góra.

## Fakulty
Univerzita zahŕňa nasledujúce fakulty:
* Fakulta Ekonomických vied (Economic Sciences)
* Fakulta Inžinierstva a ekonómie (Engineering and Economics)
* Fakulta Manažmentu, počítačových vied a financii (Management, Computer Science and Finance)
* Fakulta Regionálnej ekonómie a turizmu (Regional Economy and Tourism) v meste Jelenia Góra

## Zdroj
*

## Externé odkazy
*Oficiálne stránky /

Kategória:Univerzity v Poľsku
Kategória:Vroclav
Dance-rock

**Dance-rock** je hnutie post-disca spojené so žánrami post-punk a no wave, a čiastočným vplyvom R&B a funku. Klasickými predstaviteľmi sú skladba „No G.D.M.“ od formácie Gina X Performance a skupiny ako Liquid Liquid, Polyrock, Dinosaur L a kompilačný album *Disco Not Disco* z roku 2000.

Allmusic definuje „dance-rock“ ako hudbu 80. a 90. rokov praktizovanú rockovými hudobníkmi a ovplyvnenú žánrami ako Philadelphia soul, disco a funk, spojenú s rockom a dance. Podľa Allmusic do tohoto žánru patria interpreti ako The Rolling Stones, Robbie Williams, David Bowie, Duran Duran, INXS, Eurythmics, Depeche Mode, The Clash, New Order a Devo.

## Referencie

## Pozri aj
* Alternative dance
* Dance-punk
* Elektronický rock


Kategória:Rockové hudobné žánre
Lengyel (obec)

**Lengyel** je obec v Maďarsku v Tolnianskej župe v obvode Bonyhád.

Má rozlohu  a žije tu 559 obyvateľov (2008).

## Iné projekty

## Externé odkazy
Oficiálna stránka

Kategória:Obce v Maďarsku
Snem

**Snem** môže byť:
* všeobecne: zbor zástupcov ľudu, krajiny, ktorý rokuje o dôležitých verejných záležitostiach a má zákonodarnú moc
* konkrétne:
**v starovekom Grécku:
***apella
***eklézia
**v starovekom Ríme: komícia
**v stavovskej monarchii: zhromaždenie zástupcov stavov, ktoré sa podieľa na politickej moci, napr. ríšsky snem
**názov parlamentu, súčasť názvu parlamentu alebo názov jednej komory parlamentu v niektorých štátoch, napr. Spolkový snem
Torre Espacio

**Torre Espacio** je mrakodrap v Madride v Španielsku. Je vysoký 236 metrov a má 57 podlaží.

V novembri 2006 svojou výškou prekonal mrakodrap Grand Hotel Bali, čím sa stal najvyššou budovou v Španielsku. Stavba bola dokončená 19. marca 2007. V noci toho dňa sa starosta Madridu Alberto Ruiz Gallardón zúčastnil na slávnosti s ohňostrojmi na oslavu ukončenia stavby. S výškou 236 metrov, sa stal tiež najvyššou stavbou v Španielsku a prekonal aj telekomunikačnú vežu Torrespaña. Torre de Cristal, jeden z okolitých mrakodrapov vo výstavbe v Cuatro Torres Business Area ho v apríli 2007 prekonal svojou výškou 249,5 metra.

Pojekt stavby bol predstavený v sérii *[[Built It Bigger]]* na Discovery Channel pre jeho unikátny tvar. V roku 2007 vyhral v Emporis Skyscraper Award 4. miesto.

Mrakodrap navrhol americký architekt Henry N. Cobb, spolumajiteľ firmy Pei Cobb Freed, stavbu realizovala firma Obrascón Huarte Lain. V roku 2009 sa mrakodrap stal novým domovom britského veľvyslanectva.

## Referencie

Kategória:Mrakodrapy v Španielsku
Kategória:Stavby v Madride
Kategória:Architektúra z 2008
Senát

**Senát** môže byť:
* v histórii:
** štátna rada (pôvodne rada starších) v Ríme, pozri senát (staroveký Rím)
** politická inštitúcia v Byzancii, pozri senát (Byzantská ríša)
** najvyšší štátny orgán v Rusku v rokoch 1711–1917, pozri senát (Ruská ríša)
** magistrát, mestská rada niektorých miest, pozri senát (mesto)
* v niektorých štátoch jedna zo snemovní, pozri senát (komora parlamentu)
* skrátene: súdny senát
* v Nemecku:
**vláda mestského štátu, pozri senát (mestské štáty v Nemecku)
**v niektorých mestách: magistrát 
**poradný orgán bavorského Krajinského snemu
* vysokoškolská rada, pozri senát (vysoká škola)

## Pozri aj
*Senát Parlamentu Českej republiky
*Senát Spojených štátov
Sweet Little Sixteen

„**Sweet Little Sixteen**“ je rock and rollová skladba napísaná a nahraná Chuckom Berrym, ktorá bola vydaná ako singel v januári 1958. Skladba obsadila 2. miesto v americkom rebríčku US Hot 100. Magazín Rolling Stone zaradil v roku 2004 skladbu na 272. miesto v rebríčku Rolling Stone’s 500 Greatest Songs of All Time.

## Referencie

Kategória:Piesne Chucka Berryho
Kategória:Single z 1958
Kategória:Rokenrolové piesne
Planéta opíc

**Planéta opíc** môže byť:
*kniha, pozri Planéta opíc (kniha)
*film:
**z roku 1968, pozri Planéta opíc (film z roku 1968)
**z roku 2001, pozri Planéta opíc (film z roku 2001)
*klub, pozri Planéta opíc (klub)

## Pozri aj
*Planet of the Apes
Ocelot stromový

**Ocelot stromový** alebo **oncila** (*Leopardus tigrinus*) je druh ocelota, blízky príbuzný ocelota veľkého a ocelota dlhochvostého (margaj). Vyskytuje sa v tropických dažďových pralesoch Strednej a Južnej Ameriky. Je to nočný tvor, ktorý loví malé stavovce, predovšetkým hlodavce a vtáky. Dorastá do dĺžky 40 až 50 centimetrov a chvost meria 30 až 40 centimetrov. Je len o málo väčší ako mačka domáca, ale váži menej, len asi 2 až 3 kilogramy.

## Poddruhy
Recentné poddruhy podľa "Mammal Species of the World 2005" sú:
* *Leopardus tigrinus tigrinus* (Schreber, 1775), východná Venezuela, Guyana, severovýchodná Brazília
* *Leopardus tigrinus guttulus*, stredná a južná Brazília, Uruguaj, Paraguaj, severná Argentína
* *Leopardus tigrinus oncilla* (Thomas, 1903)
* *Leopardus tigrinus pardinoides* (Gray, 1867), západná Venezuela, Kolumbia, Ekvádor

## Referencie

## Iné projekty

Kategória:Mačkovité
Kategória:Zraniteľné druhy
First Canadian Place

**First Canadian Place** je mrakodrap v kanadskom meste Toronto v štvrti Financial District. Má 72 podlaží a výšku 298 metrov (s anténou 355 metrov), čím sa stal najvyšším mrakodrapom v meste a tiež v celej Kanade. Bol dokončený v roku 1975 a stal sa najvyššou budovou sveta postavenou mimo USA. Momentálne je treťou najvyššou voľne stojacou stavbou v Kanade, po torontskej CN Tower a komíne Inco Superstack v Greater Sudbury v Ontáriu. Budova disponuje  prevažne kancelárskych plôch, ktoré obsluhuje celkom 42 výťahov.

## Iné projekty

## Externé odkazy
* First Canadian Place oficiálna webstránka 

Kategória:Mrakodrapy v Toronte
Kategória:Architektúra z 1975
Karol Leška

**Karol Leška**, niekedy tiež uvádzaný ako **Karol Jozef Leška**, v maďarských prameňoch **Leska Károly** (* 2. apríl 1792, Dojč – † 1. december 1857, Csorna) bol slovenský prírodovedec, vynálezca, astronóm, pedagóg a príležitostný básnik. 

Jeho otec bol Juraj Leška a matka Anna rod. Neümillerová.

Leška bol od roku 1817 člen rádu premonštrátov. Narodil sa v Dojči, zomrel v premonštrátskom kláštore v Csornej.

Leška sa okrem iného zaujímal o astronómiu. Medzi jeho najvýznamnejšie počiny patrí skonštruovanie astronomického prístroja v roku 1845, ktorý bol *zvláštnou pohyblivou miniatúrou vesmíru* a obsahoval kalendár i hodiny. Leška údajne prístroj venoval Národnému múzeu v Budapešti, no podľa niektorých zdrojov múzeum ponuku odmietlo a osud prístroja je neznámy.

* *Carmen ... dni Joannis Bapt. Stankovich ... episcopi Jaurinensis ... dum solenni cum pompa Jaurini inauguraretur anno 1838. Ginsii.*
* 1856 *Carmen solemnitatibus occasione congregationis basilicae Strigoniensis* (Najslávnejšia báseň k príležitosti vysvätenia baziliky ostrihomskej), báseň venovaná kardinálovi a ostrihomskému arcibiskupovi J. K. Scitovskému.

## Referencie

## Externé odkazy

* Záznam o narodení a krste v matrike farnosti Dojč; pokrstený ako Josephus Lesska

Kategória:Slovenskí básnici
Kategória:Slovenskí polyhistori
Kategória:Slovenskí astronómovia
Kategória:Slovenskí vynálezcovia
Kategória:Uhorskí básnici
Kategória:Uhorskí polyhistori
Kategória:Uhorskí astronómovia
Kategória:Uhorskí vynálezcovia
Kategória:Slovenskí prírodovedci
Kategória:Slovenskí pedagógovia
Kategória:Osobnosti z Dojča
Kategória:Slovenskí rímskokatolícki kňazi
U Hajnice

**U Hajnice** je národná prírodná pamiatka ev. č. 1575 neďaleko obce Radhostice v okrese Prachatice. Oblasť spravuje AOPK ČR správa CHKO Blanský les.

Predmetom ochrany je bezlesná enkláva, lokalita trčníčka jednolistého *(Malaxis monophyllos (L.) Swartz)*.

## Pozri aj
* Zoznam chránených území v okrese Prachatice

## Iné projekty

Kategória:Národné prírodné pamiatky v Česku
Kategória:Chránené územia v okrese Prachatice
2. hokejová liga (Slovensko) 2006/2007

**2. hokejová liga (Slovensko) 2006/2007** bola štrnástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. V skupine východ bol rovnaký počet účastníkov ako potrebný počet účastníkov pre nadstavbu, tak sa hralo iným systémom ako v skupine západ. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HC 46 Bardejov, ktoré porazilo vo finále družstvo ŠK Matterhorn Púchov.

## Skupina Západ
### Základná časť

### Nadstavba

## Skupina Východ
### Základná časť

### Nadstavba

## Baráž o postup

## Externé odkazy
* SZĽH sezóna 2006/2007 

Kategória:Sezóny slovenskej hokejovej ligy
Kategória:Ľadový hokej v 2006
Kategória:Ľadový hokej v 2007
2. hokejová liga (Slovensko) 2005/2006

**2. hokejová liga (Slovensko) 2005/2006** bola trinástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. Prví dvaja z každej skupiny postúpili do 1. hokejovej ligy. V zápasoch o celkového víťaza porazilo družstvo HK Ružinov 99 Bratislava družstvo MHK SkiPark Kežmarok  na zápasy.

## Skupina Západ

## Skupina Východ

## Zápasy o víťaza

## Externé odkazy
* SZĽH sezóna 2005/2006 

Kategória:Sezóny slovenskej hokejovej ligy
Kategória:Ľadový hokej v 2005
Kategória:Ľadový hokej v 2006
Gideon Mantell

**Gideon Mantell** (* 3. február 1790 – † 10. november 1852) bol anglický geológ, paleontológ a lekár. Jeho pokus o rekonštrukciu života a štruktúry Iguanodona bol na začiatku vedeckého skúmania dinosaurov. V roku 1822 objavil a identifikoval prvý fosílny zub a neskôr celú kostru Iguanodona. Dôležitou bola aj jeho práca o kriede v južnom Anglicku.

## Iné projekty

Kategória:Narodenia v 1790
Kategória:Úmrtia v 1852
Kategória:Britskí paleontológovia
Kategória:Členovia Kráľovskej spoločnosti
Kategória:Obete samovrážd
The Only One

„**The Only One**“ je skladba nemeckej techno skupiny Scooter a debutový singel z ich nového albumu *The Big Mash-up*.

## Štýl
Skladba má pomalšie tempo ako skladby predchádzajúcich albumov *[[Under the Radar Over the Top]]* a *[[Jumping All Over the World]]*. S pomalším tempom založeným na štýloch trance/house skladba vyhovuje štýlu hudby roku 2011.

## Zoznam skladieb
# The Only One (Radio Edit) – (3:32)
# The Only One (Extened) – (5:15)
# The Only Club – (5:02)

Kategória:Single z 2011
Kategória:Piesne skupiny Scooter
As (Belgicko)

**As** je belgická obec vo Flámskom regióne v provincii Limbursko. 

## Obyvateľstvo
Obec má približne 7 785 obyvateľov (2010).

## Časti obce
Od 1. januára 1977 obec As pozostáva z týchto častí (bývalých obcí):
* As
* Niel-bij-As

## Referencie


## Iné projekty

## Externé odkazy
* Oficiálne stránky obce

Kategória:Obce v belgickej provincii Limbursko
Kozí chrbát (vrch v Starohorských vrchoch)

**Kozí chrbát** () je výrazný hôľnatý vrchol, nachádzajúci sa v Starohorských vrchoch nad Moštenicou pri Banskej Bystrici. Z diaľky viditeľný, najvyšší vrch pohoria, leží na území Národného parku Nízke Tatry, ktorý zahŕňa celú východnú časť pohoria. Vrcholom prechádza Cesta hrdinov SNP.

## Poloha
Nachádza sa na severovýchodnom okraji pohoria, v jeho hlavnom hrebeni. Ním prechádza hranica Banskobystrického a Žilinského kraja a zároveň okresov Banská Bystrica a Ružomberok. Južné svahy patria do katastra obce Podkonice, severné sú súčasťou územia obce Liptovská Osada. 

## Opis
Kozí chrbát je z veľkej časti hôľnatý vrch v mohutnom hrebeni, pokračujúcom z masívu Prašivej. Oddeľuje ich výrazné Hiadeľské sedlo, situované na východnom úpätí vrchu, západne je sedlom *Hadlanka* oddelená Handliarka (). Veľká časť Starohorských vrchov, vrátane najvyššieho vrchu, leží v Národnom parku Nízke Tatry a jeho severné svahy sú osobitne chránené v rámci prírodnej rezervácie Kozí chrbát.

### Výhľady
Čiastočne zalesnený vrchol je vďaka ním prechádzajúcej turistickej magistrále hojne navštevovaný. Medzinárodná diaľková turistická trasa E8, ktorej súčasťou je Cesta hrdinov SNP, spája Donovaly s hlavným hrebeňom Nízkych Tatier. Okrem mnohých vrchov v Starohorských vrchoch, umožňuje veľmi dobrý výhľad na masív Prašivej, Kremnické vrchy a Veľkú Fatru, pri vhodných podmienkach možno pozorovať i Klenovský Vepor, Poľanu i Sitno.
Z vrcholu je jedinečný výhľad na Zvolenskú kotlinu i Horehronie.

## Prístup
* po  značke (Cesta hrdinov SNP) z Donovál
* po  značke z Hiadeľského sedla
** po  značke z Korytnice alebo obce Hiadeľ
* po  značke z Moštenice cez sedlo *Hadlanka*

## Referencie

## Pozri aj
* Cesta hrdinov SNP
* Kozí chrbát (prírodná rezervácia)
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Ružomberok
Alex Filippenko

**Alexei Vladimir Filippenko** (* 25. júl 1958, Oakland, Kalifornia, Spojené štáty) je americký astrofyzik a profesor astronómie na University of California, Berkeley. 

## Životopis
V roku 1979 získal bakalársky titul vo fyzike na University of California, Santa Barbara v Santa Barbare a v roku 1984 na California Institute of Technology, kde bol aj členom Hertzovej nadácie, doktorát (titul Ph.D.) z astronómie. Jeho výskum sa zameriava na supernovy a aktívne galaxie vo viditeľnej, ultrafialovej a infračervenej časti spektra.

### Výskum
Bol členom *supernova cosmology project* a *High-z supernova search team*. Neskôr pri objave zrýchľovania rozpínania vesmíru využil práve tieto pozorovania mimogalaktických supernov. Toto univerzálne zrýchľovanie predpokladá existenciu temnej energie a bolo zvolené magazínom Science magazine za najväčší vedecký prelom roku 1998.

Vyvinul a prevádzkuje Katzmanov automatický teleskop – KAIT, plne robotizovaný teleskop, na ktorom sa vykonáva hľadanie supernov tzv. LOSS (Lick Observatory Supernova Search), najúspešnejší projekt hľadania blízkych supernov. Tiež je členom *Nuker Teamu*, ktorý využíva Hubblov teleskop na rozpoznávanie supermasívnych čiernych dier a skúmanie vzťahu medzi hmotnosťou a rozptylom rýchlostí čiernych dier v centrách galaxií. Thompson-reuters index citácií ho označil za najcitovanejšieho výskumníka zaoberajúceho sa vesmírom v 10 ročnom období medzi rokmi 1996 – 2006.

### V médiách
Venuje sa popularizácii astrofyziky, najmä súčasným objavom v oblasti supernov. Vystupoval v dokumentárnim seriáli *The Universe* televíznej stanice *History Channel*. Je autorom náiekoľkých DVD s názvom *Understanding the Universe*, ktoré obsahujú sérii 96 polhodinových prednášok pre vysokoškolskú výučbu.

## Ceny a vyznamenania
V roku 1992 získal *Newton Lacy Pierceho cenu za astronómiu* a v roku 2000 Guggenheimov grant.

V roku 2009 bol zvolený do Národnej akadémie vied. Okrem týchto uznaní získal mnoho cien za stredoškolskú výučbu, vrátane Ceny Carla Sagan za popularizáciu vedy v roku 2004. V roku 2006 sa dostal cenu pre amerického profesora roka sponzorovanú Carnegi nadáciou za pokrok a prínos učiteľstvu udeľovanú Radou pre pokrok a podporu vzdelávania. V roku 2010 vyhral cenu Richarda H. Emmonsa za excelentné výkony v univerzitnej výučbe astronómie udeľovanej Astronomical Society of the Pacific. Jeho pedagogická činnosť na University of California v Berkeley je veľmi populárna, študenti ho deväťkrát zvolili za *najlepšieho profesora* na akademickej pôde.

## Osobný život
Je ženatý, s manželkou Noelle majú štyri deti - Zoe, Simon, Caprielle, a Orion.

## Referencie


## Externé odkazy
*Oficiálna stránka 
*Introduction to General Astronomy – UC Berkeley Webcast 
*Dark Energy and the Runaway Universe – UC Berkeley Webcast 

## Zdroj

Kategória:Astrofyzici USA
Kategória:Popularizátori kozmonautiky
Kategória:Osobnosti z Oaklandu (Kalifornia)
Baja Verapaz

**Baja Verapaz** je jeden z 22 departmentov Guatemaly. Má rozlohu , a v roku 2002 mal podľa sčítania 215&nbsp;915 obyvateľov. Hlavným mestom departmentu je Salamá.

## Referencie

## Iné projekty

Kategória:Departmenty v Guatemale
Prúdová trubica

thumb|Prúdová trubica s naznačenými prúdnicami
**Prúdová trubica** je myslený útvar v priestore s prúdiacou tekutinou, ktorý vznikne ak cez každý bod ľubovoľnej uzavretej krivky vedieme prúdnicu. Prúdová trubica má tieto vlastnosti:
*cez jej myslené steny, tvorené prúdnicami neprúdi žiadna tekutina
*v každom mieste má konečný prierez
*vo všeobecných prípadoch je jej tvar v čase premenlivý
*pri ustálenom prúdení sa jej tvar a prietokový prierez v čase nemení

## Zdroje
*Gančo, M.: *Mechanika tekutín*. 2. vydanie. Bratislava, Alfa. 1990 (SVŠT SjF) 

Kategória:Mechanika tekutín
Latin rock

**Latin rock** je hudobný podžáner, ktorý pozostáva z tradičných prvkov latinskoamerickej a karibskej ľudovej hudby s rockovou hudbou. V anglicky-hovoriacich médiách sa však široko používa na odvolávanie sa na akúkoľvek rockovú hudbu so španielskymi alebo portugalskými vokálmi. Táto skutočnosť vedie ku kontroverzii o rozsahu terminológie.

Latin rock by sa nemal zamieňať s „Rockovou hudbou z Latinskej Ameriky“ alebo Rock en español. Je tiež blízko spätá s **Latin alternative** scénou (ktorá kombinuje latinské prvky s alternatívnym rockom, popom, elektronickou hudbou, indie alebo hip hopom) tento termín sa často používa na označenie toho istého javu.

Z rockovej hudby známe hudobné nástroje sú dopĺňané rôznymi inštrumentami z oblasti perkusií, ale tiež doprovodom klavíru, podobne ako v štýloch son cubano či merengue.

Za hlavného predstaviteľa latin rock-u sa považuje Carlos Santana a jeho skupina Santana, ktorý ho preslávil po celom svete. Od konca 90-tych rokov sa latin rock opäť dostáva do popredia záujmu, k čomu prispeli okrem iných aj interpreti ako Ricky Martin, ktorý vniesol do tohto štýlu aj popové elementy.

## Najznámejší interpreti
* Addys D’Mercedes 
* Carlos Santana
* Soda Stereo
* Control Macete
* Ill Nino
* Los Prisioneros
* Jaguares
* Juanes
* Linea 77
* Maná 
* Los Tres
* Rescate
* Café tacvba
* Sepultura
* Aterciopelados
* Shakira
* Soulfly
* Santana
* Chicano
* Malo
* Ozomatli

Kategória:Rockové hudobné žánre
Kategória:Latinskoamerická hudba
Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme

**Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1971.

[náhľad|Dvojnásobná držiteľka Glóbusu za vedľajšiu úlohu [Faye Dunawayová]]
Po dvoch cenách získali Glóbus herečky Polly Holliday (dva roky za sebou), Valerie Bertinelli (tiež dva roky za sebou) a Faye Dunawayová. Herečka Rhea Perlman bola nominovaná šesťkrát, vždy za seriál *[[Na zdravie (seriál)|Na zdravie]]*. Ocenenie však nezískala ani raz.

## Víťazi a nominovaní
### 19701980

Herečka Josette Banzet hrála v seriáli *[[Rich Man, Poor Man]]* len v prvej časti.

### 19811990

Herečka Piper Laurie bola nominovaná za epizódu *[[Promise]]*.

### 19912000

### 20012010

### 20112020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu vyhrali (zvýraznené sú **tučne** a na prvom mieste), a taktiež tie, ktoré boli na ňu nominované. Ďalej sú uvedené charaktery, ktoré stvárnili a filmy/seriáli/miniseriáli, za ktoré boli ocenené/nominované. Ak má film/seriál/miniseriál distribučný názov, je uvedený pod ním.

## Referencie

## Externé odkazy
* Česko-Slovenská filmová databáza
* Best performance by an actress in a supporting role in a series, mini-series or motion picture made for television  
* The Internet Movie Database 

Kategória:Zlatý glóbus
Hydrostatický paradox

náhľad|Ilustrácia hydrostatického paradoxu
**Hydrostatický paradox** (zastarano *hydrostatické paradoxon*) je označenie skutočnosti, že sila pôsobiaca na dno nádoby od hydrostatického tlaku nie je závislá od tvaru nádoby a môže byť odlišná od tiaže objemu kvapaliny v tejto nádobe.

Ak do rôzne tvarovaných nádob (pozri obrázok) s rovnakým obsahom dna nalejeme rovnakú kvapalinu do rovnakej výšky, objem kvapaliny a teda aj jej tiaž bude najmenšia v zužujúcej sa nádobe a najväčšia v rozširujúcej. Napriek tomu bude na dno pôsobiť vo všetkých nádobách rovnaká sila od hydrostatického tlaku:
: F_h = \rho.g.h.S \,\!
* **F<sub>h</sub>** – sila od hydrostatického tlaku (N)
* **&rho;** – hustota kvapaliny (kg.m−3)
* **h** – výška hladiny (m)
* **S** – plocha dna nádoby (m2)

Tento zdanlivý nesúlad (paradox) je spôsobený reakčnými silami v šikmých stenách nádob.

## Iné projekty

Kategória:Hydrostatika
Kategória:Paradoxy
Latin metal

**Latin metal** () je žáner metalovej hudby s vplyvmi latinskoamerickej hudby, španielskym spevom, perkusiami a rytmom aký má salsa.

Prvá zmienka o termíne „latin metal“ pochádza od hudobného kritika Roberta Christgaua, ktorý označil hudbu Carlosa Santanu v 70-tych rokoch ako „Latin-metal pop“, takže je možno predchodcom žánru. V praxi ale nič také neexistuje.

## Latin metalové hudobné skupiny
* Arraigo
* Alejandro Silva – inštrumentálny heavy metalový gitarista z Alejandro Silva Power Cuarteto.
* Kraken – založená v roku 1983.
* Guahaihoque
* Deadkubun
* Puya
*Laberinto – táto skupina je najdôležitejšia vo venezuelskom latin metale
* Ill Niño – metalová skupina z New Jersey, ktorej debutový album *[[Revolution Revolución]]* bol kľúčový vo vývoji tohto žánru.
* Atheist

## Referencie

Kategória:Heavymetalové hudobné žánre
Pohon 10 × 10

náhľad|Vojenský automobil Tatra s pohonom 10 × 10
**Pohon 10 × 10**, tiež **10WD** alebo **10x10** je konfigurácia hnacieho ústrojenstva desiatich kolies, z ktorých sú súčasne všetky poháňané motorom. Na rozdiel od pohonu 4 × 4, je táto konfigurácia používaná len na extrémne off-roadové a vojenské účely, najmä na ťažkú dopravu a raketové nosiče. 

Medzi príklady tejto pohonnej konfigurácie patria napríklad Tatra T816 10x10, či americké vojenské vozidlo Oshkosh M1074 a M1075. Týmto pohonom bývajú vybavené aj špeciálne ťahače pre extrémne účely.

Kategória:Pohon všetkých kolies
Populár (staroveký Rím)

**Populár** (z  – ľud) bol príslušník politickej skupiny v starovekom Ríme. Táto politická skupina vytvorená z rímskej nobility bola v čase krízy Rímskej republiky v konflikte s optimátmi, ktorí sa opierali o rozhodnutia a politickú moc senátu.

## Politika populárov
Populári sa vo svojom politickom boji opierali o rozhodnutia plebejského ľudového snemu (), ktorého uznesenia boli záväzné pre všetkých občanov Ríma, hoci ich schvaľovali len príslušníci plebejských rodín. Ich cieľom bola istá demokratizácia rímskeho zriadenia, pričom sa snažili obmedziť vplyv veľkých vlastníkov pôdy. Istý čas ich podporovali aj jazdci, no ich pomoc nebola vždy dôsledná. Ich vodcovia často nesúhlasili s niektorými opatreniami, ktoré navrhli radikálne skupiny rímskeho ľudu, ako rozdelenie pôdy a čiastočné obmedzenie dlhov. Populári vychádzali z tradícií bratov Gracchovcov a snažili sa o zavedenie umiernených reforiem. 

## Najvýznamnejší predstavitelia
Populári pochádzali väčšinou zo stredných vrstiev vidieckeho a mestského obyvateľstva. Niektorí predstavitelia populárov prenikli aj do najvyšších miest politického života v Rímskej ríši. Medzi najvýznamnejších populárov patrili bratia Gracchovci, Gaius Marius, ktorý sa stal aj konzulom, ale po porážke ktorú utrpel od Sullu, jeho moc upadla. Ďalšími významnými populármi boli M. Livius Drusus a L. C. Cinna.

## Referencie
Budaj, Marek. *Dejiny sveta od A po Z.* Bratislava: Príroda, 2013. 268 s. ISBN 978-80-07-02138-9

Kategória:Staroveký Rím
Gingelom

**Gingelom** je belgická obec vo Flámskom regióne v provincii Limbursko. 

## Obyvateľstvo
Obec má približne 8&nbsp;121 obyvateľov (2010).

## Časti obce
Od 1. januára 1977 obec Gingelom pozostáva z týchto častí (bývalých obcí):

* Gingelom
* Boekhout
* Jeuk
* Kortijs
* Montenaken
* Niel-bij-Sint-Truiden
* Vorsen
* Borlo
* Buvingen
* Mielen-boven-Aalst
* Muizen

## Referencie

## Iné projekty

## Externé odkazy
* Oficiálne stránky obcí

Kategória:Obce v belgickej provincii Limbursko
Oshkosh Corporation

náhľad|Výrobný závod Oshkosh
[náhľad|[Paletizovaný nákladný systém PLS]] 
**Oshkosh Corporation**, predtým **Oshkosh Trucks** je americký výrobca a konštruktér špeciálnych nákladných automobilov a nadstavieb a vyslobodzovacích vozidiel. Spoločnosť sídli v meste Oshkosh v štáte Wisconsin v USA. Zamestnáva 12&nbsp;300 ľudí po celom svete. Je rozdelená do štyroch základných obchodných skupín: Prístupové zariadenia, obrana, požiarne a záchranná zariadenia a komerčné zariadenia.

## Produkty
***Prístupové zariadenia**
**Kĺbové teleskopické zvíhacie plošiny
**Elektrické výložníkové plošiny
**Stožiarové výložníkové plošiny
**Prípojné výložníkové plošiny
**Teleskopické výložníkové plošiny
**Nožnicové plošiny
**Kolmé posádkové plošiny
**L návesy

***Obrana**
**FMTV
**Global HET
**HARV (Heavy Army Recovery Vehicle)
** Heavy Expanded Mobility Tactical Truck – HEMTT a HEMTT-A3 (hybridný kamión).
** Heavy Equipment Transporter
** Homeland Security veliteľské vozidlo
** LVS (Logistics Vehicle System)
**M-ATV (MRAP All-Terrain Vehicle)
** MTVR (Medium Tactical Vehicle Replacement)
** Sand Cat
** TFFT (Tactical Fire Fighting Truck)
** Packhorse trailer system

***Požiarne a vyslobodzovacie vozidlá**
**Vlastné podvozky
**Čerpadlá
**Záchranné vozidlá
**Antény
**Cisternové vozidlá
**Mobilné zdravotnícke vozidlá
**Vnútorná bezpečnosť
**Vysielanie
**Sanitné vozidlá
**Odťahové vozidlá
**Nákladné vozidlá
**Side Loading Vehicle Retriever (SLVR)
**Striker ARFF vozidlá
**H-Series snežné pluhy
**P-Series snežné pluhy

***Komerčné vozidlá**
**Čelné nakladače
**Zadné nakladače
**Bočné nakladače
**Štandardné domiešavače
**Bridgemaster mixer
**SMS posuvný domiešavací systém
**Domiešavače s čelným výpustom
**Žeriavy montované na nákladných automobiloch
**Mechanické nákladné automobily
**Nákladné automobily na mazivá
**Nákladné automobily na pneumatiky
**Vzduchové kompresory
**Prenosné lisy

## Referencie

## Externé odkazy
*Oshkosh Corporation 
*Oshkosh Defense

## Zdroje

Kategória:Podniky v USA
Kategória:Výrobcovia stavebných strojov
Kategória:Výrobcovia nákladných automobilov
Petén

**Petén** môže byť:
*druh ekosystému na Yucatáne, pozri petén (ekosystém)
*Petén (department)
*skrátene:
** Cuenca del Petén
** Petén Itzá
Taxi (film)

***Taxi*** je francúzska akčná komédia režiséra Gérarda Pirèsa podľa scenára Luca Bessona, v hlavnej úlohe so Samym Nacerim.

## Dej

Daniel (Samy Naceri) žije v Marseille a pracuje ako poslíček pre rozvoz pizze na skútri. Vďaka tomu sa v meste vyzná. Rozhodne sa skončiť s neperspektívnym zamestnaním a pustí sa do kariéry taxikára. Začne sa mu dariť aj v osobnom živote, pretože začne chodiť so svojou kamarátkou Lily (Marion Cotillardová), ale obaja prakticky nie sú schopní nájsť pre seba v noci čas. Pretože je ale milovník rýchlosti, nemôže byť jeho taxík obyčajný. Svoj Peugeot 406 vybaví športovým motorom a aerodynamickými prvkami a stane sa nedostihnuteľným pre tunajšiu dopravnú políciu. Tá medzitým pracuje na pláne, ako chytiť nemecký gang bankových lupičov, jazdiacich na rýchlych autách Mercedes-Benz. U polície pracuje aj smoliar Emilián (Frédéric Diefenthal), ktorému sa nedarí získať vodičský preukaz. Daniel raz zvezie jeho matku a spriatelí sa s ňou. Ona však tají, že jej syn je policajt. Daniel ho raz zvezie do práce, ale nedodrží predpisy. Emilián ho tak zatkne, ale nezavrie ho. Chce prelomiť svoju smolu a tak sa s Danielom dohodne, že mu pomôže chytiť gang. Obaja zistia, že lupiči miznú tak, že Mercedesy prelakujú. Vymyslia plán ako gang vylákať z mesta na rozostavanú diaľnicu, kde ich chytí polícia. Za svoj čin obaja získajú vyznamenanie a polícia zaistí Danielovi štart na Veľkej cene Francúzska.

## Predaj
Pokiaľ ide o predaj, je „Taxi“ jednou z najúspešnejších francúzskych sérií vôbec, čím celosvetovo zarobil 200 miliónov USD a 23 miliónov USD vo Francúzsku.

## Referencie

## Externé odkazy

* 
* 

Kategória:Filmy z 1998
Kategória:Francúzske akčné filmové komédie
Kategória:Filmy podľa názvu
Kategória:Taxi (filmová séria)
Oxana

**Oxana** alebo **Oksana** je ženské krstné meno. Meniny na Slovensku má 2. júna.

## Referencie

Kategória:Krstné mená
Kategória:Ženské mená
Kategória:Ženské mená gréckeho pôvodu
Kategória:Ženské mená slovanského pôvodu
Kremeľ (pevnosť)

náhľad|Kremeľ v meste Moskva
**Kremeľ** () je označenie stredovekého opevnenia, mestskej pevnosti či mestského hradu prevažne na území Moskovskej Rusi. Všeobecnejšie ide o pomenovanie administratívneho, vojenského a cirkevného centra v opevnených stredovekých ruských mestách. Hradby kremľa boli obvykle vybavené strieľňami a obrannými vežami.

Medzi najvýznamnejšie zachovalé ukážky stredovekých kremľov patria pevnosti v mestách Moskva, Pskov, Velikij Novgorod, Suzdaľ, Kazaň či Nižnij Novgorod.
náhľad|Kremeľ v meste Pskov

## Referencie

## Pozri aj
* Moskovský kremeľ
* Izmajlovský kremeľ

## Iné projekty

Kategória:Architektúra v Rusku
Kategória:Dejiny Ruska
Marine Le Penová

**Marion Anne Perrine** „**Marine**“ **Le Penová** (neprechýlene Marion Anne Perrine „Marine“ Le Pen; * 5. august 1968, Neuilly-sur-Seine, Hauts-de-Seine, Francúzsko), je francúzska advokátka a nacionalistická politička. Od roku 2003 podpredsedníčka krajne pravicovej strany Rassemblement National, ktorá sa premenovala z pôvodného názvu Front National. V rokoch 19982004 bola členkou regionálnej rady regiónu Nord-Pas-de-Calais, následne v rokoch 20042009 členka regionálnej rady regiónu Île-de-France.

## Kariéra
Od roku 2004 je poslankyňou Európskeho parlamentu.

V roku 2012 ohlásila svoju kandidatúru v prezidentských voľbách Francúzska. Na túto voľbu obdržala 500 potrebných podpisov starostov a primátorov. Vo voľbe v prvom kole skončila ako tretia, do ďalšieho nepostúpila. Dosiahla 17,90% voličských hlasov, čo bol v dovtedajšej histórii najlepší výsledok strany. 

2. júla 2013 bol publikovaný článok v Le Monde o zrušení parlamentnej imunity poslankyne Európskeho parlamentu Marine Le Pen.

## Rodina
Je najmladšou dcérou Jean-Marie Le Pena.

Marine Le Penová sa vydala za Francka Chauffroya, riaditeľa podniku, pracujúceho pre Front national (FN), s ktorým má tri deti, Jehanne, Louis a Mathilde. Jej deti sú pokrstené v katolíckom kostole Saint Nicolas du Chardonnet. Rozviedla sa v 1999, znovu sa vydala za Érica Lorio, bývalého volebného tajomníka FN a bývalého regionálneho poradcu v Nord-Pas-de-Calais, s ktorým je už tiež rozvedená. Jej partnerom je aktuálne Louis Aliot, viceprezident Front national a generálny tajomník strany od 2005 do 2010.

## Osobný život
18. mája 2013 bola mediálne oznámená jej nehoda, pri ktorej utrpela pri páde do prázdneho bazéna zlomeninu chrbtice.

## Autobiografia
* ''À contre-flots'', éd. Jacques Grancher, coll. "Grancher Depot", Paris, 2006, 322 p., broché, 15 x 22&nbsp;cm, ISBN 2733909576, 9782733909577

## Referencie


## Iné projekty

## Externé odkazy
* Európsky parlament
* Oficiálny životopis 

Kategória:Francúzske političky
Kategória:Poslanci Európskeho parlamentu z Francúzska
Kategória:Osobnosti z Neuilly-sur-Seine
Kategória:Poslanci Európskeho parlamentu (2009 – 2014)
Kategória:Poslanci Európskeho parlamentu (2004 – 2009)
Kategória:Kandidáti na prezidenta Francúzskej republiky (2012)
Kategória:Kandidáti na prezidenta Francúzskej republiky (2017)
Encore (Eminem)

***Encore*** je v poradí piatym štúdiovým albumom od amerického rappera Eminema. Album mal byť vydaný 16. novembra 2004, no nakoniec bol vydaný o 4 dni skôr, teda 12. novembra 2004. Dôvodom bol únik albumu na internet. Album debutoval na prvom mieste amerického Billboardu a za prvý týždeň sa ho v USA predalo 710,000 kusov. Po dvoch týždňoch sa z albumu predalo už 1,582,000 kusov a celkový počet predaných kópií v USA je dnes približne 7 miliónov. Albumu sa darilo aj mimo USA a po deviatich mesiacoch od vydania sa celosvetovo predalo vyše 11 miliónov kópií. Album bol u väčšiny kritiky prijatý pozitívne. Zároveň si však kritici aj fanúšikovia všimli o niečo menej kvalitné texty v porovnaní s Eminemovými predošlými albumami. Album bol nominovaný na 3 ceny Grammy, vrátane ceny za najlepší rapový album, tú však nakoniec získal album Late Registration od Kanye West.

## Zoznam Skladieb
# Curtains Up (Skit)
# Evil Deeds
# Never Enough (feat. Nate Dogg & 50 Cent)
# Yellow Brick Road
# Like Toy Soldiers
# Mosh
# Puke
# My 1st Single
# Paul (Skit) (feat. Paul Rosenberg)
# Rain Man
# Big Weenie
# Em Calls Paul (Skit)
# Just Lose It
# Ass Like That
# Spend Some Time (feat. Stat Quo, 50 Cent, Obie Trice)
# Mockingbird
# Crazy In Love
# One Shot 2 Shot (feat. D12)
# Final Thought (Skit)
# Encore (feat. Dr. Dre & 50 Cent)

**Bonus CD**
# We As Americans
# Love You More
# Ricky Ticky Toc

Kategória:Albumy Eminema
Kategória:Hudobné albumy z 2004
Kategória:Hiphopové albumy
S.C.E.A.R.

**S.C.E.A.R.** (skratka z ; po ) je historicko-vojenské občianske združenie, ktorého snahou je prostredníctvom vystúpení a prezentáciami predstaviť a objasniť život v rímskom vojsku, občanov Rímskej ríše a domorodého obyvateľstva na území Slovenska, Rakúska a Maďarska v období 1. až 2. storočia po Kr.

## Zameranie združenia
Združenie S.C.E.A.R. predstavuje verejnosti predvedením vojenských formácií, šermom, divadelnými scénkami, remeslami a rekonštrukciou rímskeho vojenského tábora, aký bol život v dobách vojen, ale i mieru na hraniciach Rímskej ríše Limes Romanus a v priľahlých oblastiach, v období antiky, v rímskom cisárskom období, hlavne včasnoaugustovským obdobím v 1. storočí pred Kr. počnúc  a Markomanskými vojnami na konci 2. storočia po Kr. končiac.

Skupina predstavuje 5. kohortu pomocných zborov Callaecorum Lucensium (COH V LVC) z Crumera (na území dnešného Nyergesújfalu). Piata kohorta bola pôvodom z Hispánie z Callaecia a bola zostavená z Keltiberského obyvateľstva.

## Externé odkazy
* 
* Oficiálna stránka združenia

Kategória:Občianske združenia na Slovensku
Kategória:Organizácie založené v 2009
Cypress Hill

**Cypress Hill** je americká hip-hopová skupina z mesta South Gate v Kalifornii. Bola prvou latin hip-hopovou skupinou, ktorá mala platinové a multi-platinové albumy, ktorých celosvetovo predala viac ako 18 miliónov. Je jednou z najznámejších skupín vo West Coast hip-hop a je kritikmi pozitívne hodnotená pre svoje tri prvé albumy. Tiež je známa obhajovaním lekárskeho a rekreačného používania marihuany v USA.

## Diskografia

**[[Cypress Hill (album)|Cypress Hill]]* (1991)
**[[Black Sunday (album)|Black Sunday]]* (1993)
**[[Cypress Hill III: Temples of Boom]]* (1995)
**[[Unreleased and Revamped]]* (1996)
**[[Cypress Hill IV]]* (1998)
**[[Skull & Bones (album)|Skull & Bones]]* (2000)
**[[Stoned Raiders]]* (2001)
**[[Till Death Do Us Part (Cypress Hill album)|Till Death Do Us Part]]* (2004)
**[[Rise Up (album)|Rise Up]]* (2010)
**[[Cypress X Rusko]]* (2012)
* *Elephants on Acid* (2018)
* *Back in Black* (2022)

## Ocenenia a nominácie
**Grammy Awards**

MTV Video Music Awards

## Členovia
;Súčasní
* B-Real – hlavné rapovanie 
* Sen Dog – rapovanie 
* DJ Muggs – turntables, produkcia 
* Eric Bobo – bicie, perkusie 

;Bývalí
* Mellow Man Ace - rapovanie 

## Referencie

## Externé odkazy
* Oficiálna stránka
* 
* Oficiálna Facebook stránka
* B-Real - oficiálna webstránka


Kategória:Raprockové hudobné skupiny
Kategória:Hiphopové hudobné skupiny USA
Kategória:Hudobné skupiny z Kalifornie
Kategória:Hudobné skupiny z 1988
Kategória:Interpreti Columbia Records
Dopravný motor

**Dopravný motor** je akýkoľvek motor, zabudovaný v dopravnom prostriedku, ktorého účelom je jeho pohon, alebo iné použitie v rámci dopravného prostriedku. Dopravné motory sa rozdeľujú do štyroch základných skupín:
* vozidlové motory: motocyklové, automobilové, traktorové, motory pre samochodné stroje 
* dráhové motory (motory koľajových vozidiel)
* lietadlové motory
* lodné motory: hlavné lodné motory, prívesné lodné motory, pomocné lodné motory

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Dopravné prostriedky
Kategória:Motory
Encore

**Encore** môže byť:

* názov viacerých filmov a televíznych seriálov
** Encore (film z 1988)
** Encore (film z 1966)
** Encore (film z 1951)
** Encore (film z 1980)
** Encore!
** video film, pozri Encore (video film)
** televízny seriál, pozri Encore! Encore!

* názov viacerých hudobných albumov
** Encore (Eminem)
** Encore (Bobby Vinton)
** Encore (Clark Sisters)
** Encore (David Garretta)
** Encore (Elaine Paige)
** Encore (Johnny Cash)
** Encore (Klaus Nomi)
** Encore (Lionel Richie)
** Encore (Russell Watson)
** Encore (Sama Cooke)
** Encore (Sarah Brightmanová)
** Encore (S.H.E)
** Encore (Tangerine Dream)
Fejd

**Fejd** je švédska hudobná skupina založená v roku 2001 spojením folkového dua Rimmerfors a metalovej skupiny Pathos. Žánrovo sa dá zaradiť do folk metalu až folk rocku. Skupina vydala v rokoch 2002 až 2006 tri EP. V roku 2008 podpísala kontrakt s vydavateľstvom Napalm Records. Pod týmto labelom vydala následne dva albumy – v roku 2009 *[[Storm (album Fejd)|Storm]]* a v 2010 *[[Eifur]]*. Bratia Rimmerforsovci stále vystupujú aj ako duo Rimmerfors, taktiež aj zvyšok kapely hrá v skupinách Nostradameus a Pathos, ktorá bola nominovaná aj na švédsku obdobu cenu Grammy.

## Zostava
* Thomas Antonsson – basová gitara
* Patrik Rimmerfors – gajdy, gitara, lutna, harfa, píšťaly, vokály
* Esko Salow – bicie
* Lennart Specht – klávesy
* Niklas Rimmerfors – vokály

## Diskografia
* 2002 – *I En Tid Som Var* – demo
* 2004 – *Huldran* – demo
* 2006 – *Eld* – EP
* 2009 – *[[Storm (album Fejd)|Storm]]* – LP
* 2010 – *[[Eifur]]* – LP
* 2013 - *[[Nagelfar]]* - LP

## Externé odkazy
* www.fejd.se – oficiálna stránka skupiny 
* www.metal-archives.com – Fejd na Encyclopaedia Metallum 

Kategória:Švédske hudobné skupiny
Kategória:Folkmetalové hudobné skupiny
Kategória:Folkrockové hudobné skupiny
Wardruna

**Wardruna** je hudobná skupina založená v roku 2003 v nórskom Bergene Einarom Selvikom, Lindy Fay Hellovou a Gaahlom (ex Gorgoroth). Hudobne sa radí na pomedzie folku a dark ambientu. Skupina počas svojej existencie vydala v roku 2009 album *[[Runaljod – Gap Var Ginnunga]],* v roku 2013 album *[[Runaljod – Yggdrasil]]* a v roku 2016 album *[[Runaljod – Ragnarok]]*. 

## Zostava
* Hallvard Kleiveland – hardingfele
* Gaahl – vokály
* Lindy Fay – vokály
* Einar Selvik – vokály, samplovanie

## Diskografia
* 2009 – *[[Runaljod – Gap Var Ginnunga]]* LP
* 2013 – *[[Runaljod – Yggdrasil]]*
* 2016 – *[[Runaljod – Ragnarok]]*
* 2018 – *[[Skald (album)|Skald]]*
* 2021 – *[[Kvitravn]]*
* 2025 – *[[Birna]]*

## Externé odkazy
* www.wardruna.com – oficiálna stránka skupiny

Kategória:Nórske hudobné skupiny
Kategória:Ambientné hudobné skupiny
Vrbas

**Vrbas** () je rieka v Bosne a Hercegovine, dôležitý pravostranný prítok Sávy, do ktorej sa vlieva na hranici s Chorvátskom. Povodie rieky má rozlohu  a Vrbas meria . 

## Priebeh toku
Rieka pramení v centrálnej časti Bosny a Hercegoviny v masíve *Vranica*. Tečie prevažne severným smerom údolím Dinárskych hôr. Na dolnom toku preteká južným okrajom Stredodunajskej roviny. 

## Vodný režim
Vodný režim na rieke je snehovo-dažďový s vyššími prietokmi na jar a v jeseni. Priemerný prietok dosahuje v ústí /s (niektoré zdroje uvádzajú /s). Na Vrbase sa nachádza niekoľko vodných elektrární.

## Osídlenie
Vrbas preteká pustými údoliami, no i dôležitými mestami Uskopolje, Bugojno, Gornji Vakuf, Donji Vakuf, Jajce a Banja Luka. 

### Prítoky
* Vrbanja
* Pliva
* Ugar

## Iné projekty

## Zdroj
* 

Kategória:Rieky v Bosne a Hercegovine
Menhir (nemecká hudobná skupina)

**Menhir** je nemecká pagan metalová hudobná skupina založená v roku 1995 gitaristom Heikom Gerullom a klávesistkou Manuelou Ebert. Prvý album *[[Die ewigen Steine]]* skupina vydala v roku 1997, ich posledným je LP *[[Hildebrandslied]]* z roku 2007.

## Zostava
### Súčasná zostava
* Thomas Ussfeller – gitara
* Heiko Gerull – gitara, vokály
* Fritze – basgitara
* Christian – klávesy
* Erwin – bicie

### Bývalí členovia
* Manuela – klávesy
* Heinz – basgitara
* Carsten – basgitara
* Ralf – basgitara
* Sebastian – bicie
* Tormentor – bicie
* Roman – gitara

## Diskografia
### Oficálne albumy
* 1997 – *[[Die ewigen Steine]]*
* 1999 – *[[Thuringia]]*
* 2001 – *[[Ziuwari]]*
* 2007 – *[[Hildebrandslied]]*

### Demá, EP
* 1995 – *Barditus*
* 1998 – *Buchonia*

## Externé odkazy
* www.ziuwari.de – oficiálna stránka skupiny 
* www.metal-archives.com – Menhir na Encyclopaedia Metallum 

Kategória:Nemecké heavymetalové hudobné skupiny
Kategória:Blackmetalové hudobné skupiny
Kategória:Folkmetalové hudobné skupiny
Mura (rieka)

**Mura** alebo **Mur** (, ,  a , prekm. *Müra, Möra*) je rieka prameniaca v Alpách a ústiaca ľavostranne do Drávy. Má dĺžku  a plochu povodia .

## Priebeh toku
Rieka pramení v Radstadtských Taurách v Rakúsku a pokračuje východným smerom do Slovinska. Tu sa jej tok dostáva do Stredodunajskej roviny a pokračuje územím Chorvátska, kde tvorí prirodzenú hranicu s Maďarskom. Vlieva sa do Drávy.

## Vodný režim
Mura patrí medzi rieky s dažďovo-snehovým režimom a priemerný prietok dosahuje /s. 

## Využitie
Vodná doprava je možná do Grazu v Rakúsku. Na rieke bolo vybudovaných niekoľko vodných elektrární. Je splavná pre vodákov.

## Iné projekty

## Zdroj
* 

Kategória:Rieky v Rakúsku
Kategória:Rieky v Slovinsku
Kategória:Rieky v Chorvátsku
Kategória:Rieky v Maďarsku
Janka Bleyová

**Janka Bleyová** (* 9. február 1953, Banská Bystrica) je slovenská žurnalistka a autorka námetov a scenárov v rámci televíznej dokumentárnej tvorby. 

Pochádza z rodiny ekonómky Emílie Bleyovej (rod. Harmanovej) a právnika JUDr. Ctibora Bleya, ktorý stál pri zrode slovenského filmu ako spoluzakladateľ putovných kín a ako jeden z prvých riaditeľov Slovenského filmu.

## Špecializácia v oblastiach
* zdravotníctvo – legislatíva v zdravotníctve
* ochrana práv pacientov
* etika a etický kódex v zdravotníctve
* problematika závislostí
* záchranárstvo
* lieková politika
* policajná kynológia

## Spolupráca s odbornou verejnosťou
Spolupracuje s významnými odborníkmi zo všetkých oblastí zdravotníctva, sociálnej práce, policajnej kynológie, záchranárstva atď.

Vo voľnom čase sa venuje písaniu námetov a scenárov a pomoci ľuďom v núdzi. V súčasnosti pôsobí ako redaktorka v Slovenskom rozhlas. Žije v Bratislave a má tri deti.

Jej prácu v prospech skvalitnenia zdravotnej starostlivosti a zlepšenia prístupu lekárov k pacientom ocenili také osobnosti ako Viliam Fischer, Christian Barnard, MUDr. Ivan Novotný, MUDr. Pavol Kunovský, MUDr. Eva Siracká a ďalší.

## Ocenenia
* Slovenský syndikát novinárov
* Slovenský syndikát novinárov – Život bez drogy 2006 
* Nadácia otvorenej spoločnosti

## Externé odkazy
* Pozrite si výsledky Novinárskej ceny Literárneho fondu za rok 2016

Kategória:Slovenskí novinári
Kategória:Osobnosti z Banskej Bystrice
Sexuálne vzrušenie

[thumb|Výtlačok ''Francion 15'' od [Martin van Maële|Martina van Maëleho]]
**Sexuálne vzrušenie** človeka je súhrn prejavov ukazujúcich na pripravenosť k pohlavnému styku. Tieto prejavy sú fyziologickej ako aj psychologickej povahy. Prejavy sexuálneho vzrušenia nie sú z veľkej časti ovládané vôľou. Stav sexuálneho vzrušenia je výsledkom kombinácie podnetov vychádzajúcich z erotogénnych zón (spracovaných v predĺženej mieche) a signálov zo šedej kôry mozgu (rozumové vyhodnotenie situácie na základe skúseností alebo fantázie). Z mozgových štruktúr odpovedá na vzrušenie štvorhrbolie v strednom mozgu a zrejme aj tuber cereneum na spodine III. mozgovej kôry.

## Sexuálne vzrušenie u človeka
Najmarkantnejším prejavom sexuálneho vzrušenia muža je erekcia pohlavného údu. Dochádza k nej v okamihu, keď v miechovom kontrolnom centre dôjde k prekročeniu prahovej excitačnej úrovne podnetu. Impulz je vyslaný po nervi erigens do cievnej pletene penisu. V dôsledku zmien v priesvitu ciev (rozšírenie tepien a zúženie žíl) dôjde k naplneniu hubovitých teliesok (2 kavernózne telieska po stranách penisu, jedno toporivé teliesko uretry) a erekciu. Zmena priesvitu je ovládaná chlopňami Ebnerových vankúšikov a podporovaná sťahom *m. bulbocavernosus*. Mechanizmus erekcie je ovládaný centrom v bedrovej časti miechy, pričom už spustený erekčný reflex nie je ďalej vôľou ovládateľný.

## Charakteristika

## Zdroj

Kategória:Sexualita
Cohors V Callaecorum Lucensium

**Cohors quinta Callaecorum Lucensium** bola kohorta pomocných zborov Rímskeho vojska v období antického Ríma. Pôvodom bola z Hispánie z Callaecie a bola zostavená z Keltiberského obyvateľstva.

## História kohorty
Od 1. až do 3. storočia sa táto jednotka zdržiavala v provincii Panónia, v 1. storočí v Gerulate (Bratislava – Rusovce) a v 2. až 3. storočí v Crumere (na území dnešného Nyergesújfalu).

V Gerulate ich pobyt dokladá nález kolkovanej tehly COH V LVC a v Crumere nápis na podstavci oltára z roku 198 po Kr. a na oltári Neptúna, ktorého presné datovanie nie je kvôli nejednotnosti výkladu bádateľov možné presne datovať. Prvý nápis na oltári dokladá priamu účasť 5. kohorty v bojoch proti barbarom na ľavom brehu Dunaja za cisára Septimia Severa. Za udatnosť v týchto bojoch získala kohorta čestný titul Antoniniana. Pannoniu opustila 5. kohorta iba v rokoch 166169, kedy bola odvolaná do provincie Moesia Superior. Tu jej prítomnosť dosvedčujú pamiatky nájdené v Sirmiu (Sremska Mitrovica) a Guberci. V Guberci to dokladá obetný nápis, kde je priamo spomenuté, že sa kohorta zdržiavala v tejto oblasti.

Pobyty a presuny 5. kohorty poznáme prevažne z písomných prameňov a nie z hmotných pamiatok.

## Literatúra
* Ľ. Kraskovská: Výskum rímskej stanice v Rusovciach v rokoch 1961 a 1964. ZbSNM LXI, Bratislava 1967, 3771.
* T. Kolník – E. Krekovič – L. Snopko – I. Geržová – V. Ferus – I. Hečková: Doba rímska. In: T. Štefanovičová: Najstaršie dejiny Bratislavy. Bratislava 1993.

Kategória:Vojenstvo v starovekom Ríme
Kategória:Kohorty Rímskej armády